
A partir del recompte de les cites bibliogràfiques que han rebut les publicacions 
de Cajal segons el Science Citation Index, s'ha valorat l'impacte de l'obra de 
Ramón y Cajal en la segona meitat del s. XX. Les publicacions de Ramón y 
Cajal reben un total de 14749 cites bibliogràfiques durant el període comprés 
entre 1945 i 1994, es a dir, una mitjana de 294,6 cites anuals. Els resultats 
demostren que l'obra de Ramón y Cajal ha causat un impacte extraordinari en 
el desenvolupament de la ciència de la segona meitat del s. XX. 

IMPACT OF RAMON Y CAJAL'S WORK IN THE SECOND HALF OF THE 
XX CENTURY. We have studied the impact of Cajal's work in the second half 
of the XXth century. For this study, we have used the Science Citation Index. 
Ramon y Cajal's publications receive 14729 references from 1945 to 1994, an 
average of 294,6 references per year. These results show that Ramón y Cajal's 
work have caused an extraordinary impact in the development of the second half 
of the XXth century science. 

Santiago Ramón y Cajal fou un científic 
situat, des d'un punt de vista històric, en un 
moment transcendental dins la història de la 
ciència. La teoria cellular començava a 
establir-se, encara que, no era del tot accep- 
tada, les llacunes se centraven en la seva 
generalització, ja que ningú havia demostrat 


que el sistema nerviós també estava format 
per céllules. La histologia del sistema nerviós 
fou el camp de batalla en el qual es debatí la 
generalització de la teoria cellular entre els 
que defensaven una constitució histológica del 
sistema nerviós com a una xarxa de fibres 
connectades (els reticularistes), i els que pen- 

saven en l'existència de cèl-lules individuals 
com en la resta dels teixits (els neuronistes). 

Per altra banda, les teories evolutives 
de Darwin es trobaven en plena discussió i 
les postures vitalistes arribaven al seu màxim 
fanatisme. L'aportació de Claude Bernard 
(1813-1978) a l'ús del mètode experimental i 
en la visió del funcionament orgànic des de la 
perspectiva de la teoria cellular feia trontollar 
els estudis cientifics de segles. 

En aquesta situació histórica localitzem 
la figura de Ramón y Cajal, en un moment 
clau per a les ciéncies; un període de 
transició cap a un nou concepte de la biologia 
experimental. 

Fa més d'un segle que la teoria de la 
neurona establí les bases pel coneixement de 
l'estructura i organització del sistema nerviós. 
Formulada a finals del segle XIX i sotmesa a 
debat durant més de mig segle, finalment fe 
possible l'extensió de la teoria cel-lular al sis- 
tema nerviós. Ramón y Cajal fou el principal 
arquitecte d'aquesta teoria. Però, a pesar de la 
seva importància i de constituir uns dels conei- 
xements més apreciats de la ciència moderna, 
la seva gènesi es desconeguda en gran mesura 
(Shepherd, 1991). En un article, en el qual es 
descriuen els esdeveniments científics del 
darrer segle, la teoria de la neurona ni tan sols 
es menciona (Bynum i Heilbron, 1991). 

El desconeixement de l'obra de Cajal 
s'agreuja, quan observem la superficialitat 
amb la que es tracta el tema en l'ensenyament 
de la biologia. Ja fa molts d'anys, Bachelard 
(1938), destacà la importància del coneixe- 
ment de la història de la ciència per a 
l'ensenyament de la ciència. De la mateixa 
forma, Gagliardi i Jordan (1986) consideren 
que la història de la ciència pot ser un ins- 
trument important per a detectar els obstacles 
epistemològics existents en un determinat 
camp del saber, i per a orientar l'estratègia 
que permeti la seva superació. Des d'aquesta 
perspectiva s'han d'analitzar els moments de 
la història de la ciència en els quals es pro- 
dueixen grans avanços. També s'han 
d'estudiar aquelles etapes en les quals aquest 
avanç pareix impossible. 


Tal vegàda, amb l'esperit de demostrar 
que, en aspectes determinats, les investiga- 
cions de Ramón y Cajal mantenen la seva 
vigència, ens plantejarem valorar l'impacte 
que l'obra de Cajal ha tingut en el desen- 
volupament de la ciència de la segona meitat 
del segle XX. A més a més, per a dotar 
aquesta valoració d'un sentit, hem compara- 
da amb la incidència de l'obra d'altres dos 
científics vinculats a l'estudi del sistema 
nerviós i coetanis del nostre autor: Camilo 
Golgi (1843-1926), principal exponent del 
reticularisme, i Charles Scott Sherrington 
(1861-1952), amb nombroses investigacions 
relacionades amb el procés de la sinapsi. 


Mètode de treball 


El Science Citation Index com a indicador 
bibliomètric 

L'avaluació de l'impacte de l'obra de 
Cajal en la segona meitat del segle XX, es 
basa en la quantificació del nombre de cites 
bibliogràfiques que han rebut les obres de 
Ramón y Cajal, Camilo Golgi i Charles Scott 
Sherrington des de l'any 1945 fins a l'any 
1994, a partir de l'indicador bibliomètric 
SCISEARCH (Science Citation Index- Current 
Contens). 

La importáncia que els indicadors 
bibliométrics tenen en l'avaluació científica és 
considerable, si es tracta d'avaluar una 
activitat cientifica experimental (López Piñero, 
1992). El SCISEARCH és la principal base 
de dades interdisciplinar que inclou les cites 
bibliogràfiques. De les tevistes que serveixen 
de fonts al Science Citation Index (SCI) un 
43,4% correspon als EEUU, el 16,7% a Gran 
Bretanya i la resta a l'ex-Unió Soviètica, 
Japó, França, Itàlia i Espanya. 

Per altra banda, hem de tenir en 
compte que el principal problema del SCI és 
la seva cobertura (Nederhof, 1988), ja que 
inclou una relació de revistes que no és una 
mostra aleatòria de les revistes de tot el món. 

Per tant, s'assumeix que els resultats de 
l'impacte de l'obra de Cajal a partir del SCI, 

hauran de valorats des 
raonaments. 

En el moment d'exposar els resultats 
corresponents a l'evolució del nombre de cites 
bibliogràfiques obtingudes en un període de 
temps determinat, no es treballa amb valors 
absoluts, ja que aquest fet conduiria a la 
confusió. Això es degut a que el SCI 
augmenta cada any el nombre de publicacions 
a partir de les quals extreu les dades 
bibliográfiques. Per a obtenir una visió real 
de l'evolució, en els citats estudis es represen- 
ta el quocient entre les cites bibliogràfiques 
rebudes i el nombre de publicacions que cada 
any utilitza el SCI. 

A més a més, a partir de l'estudi de les 
cites, comprovàrem quines són les publi- 
cacions que han constituit el principal referent 
de Ramón y Cajal durant el període estudiat. 


ser. d'aquests 


Camilo Golgi i Charles Scott Sherrington: 
els punts de referència 

Amb la finalitat de comparar 
objectivament les dades obtingudes de l'estudi 
de les cites bibliogràfiques de Ramón y Cajal, 
hem realitzat de forma parallela la 
quantificació i estudi del nombre de cites 
bibliogràfiques de les publicacions de. Golgi i 
Sherrigton durant el mateix període. Per a 
l'elecció d'aquests dos científics com a punt 

de referència per a valorar l'impacte de l'obra 
de Cajal hem tingut en compte dos punts de 
similitud: primer, el fet que els tres científics 
fossin contemporanis, i segon, que els tres 
científics es dediquessin a l'estudi del sistema- 
nerviós. A més a més, el tres científics foren 
guardonats pel seu: treball amb el premi 
Nobel de Fisiologia i Medicina: Ramón y 
Cajal i Camilo Golgi l'any 1906, i Charles 
Scott Sherrington l'any 1932. 


Resultats 


Les cites bibliogràfiques 

Durant el període estudiat (1945-1994) 
l'obra de Camilo Golgi ha rebut un total de 
737 cites bibliogràfiques (Taula 1), del que 
resulta una mitjana de 14,7 cites anuals. Quan 
comparem el nombre de cites anuals que han. 
rebut les publicacions de Golgi amb la 
mitjana de cites bibliogràfiques per autor del 
SCI (Fig. 1), observem que quasi tots els 
anys estudiats les obres de Golgi reben un 
major nombre de cites que la mitjana, i en 
molts casos aquest nombre duplica o triplica 
els valors mitjans. Per tant, podem afirmar 
que els treballs de Camilo Golgi han tingut 
Una repercussió important en la ciència de la 
segona meitat del segle XX. 

Fig. 1. Comparació entre el nombre de cites bibliogràfiques de Camilo Golgi i els valors mitjans del 


Science Citation Index (1945-1994). 


Fig I. Comparison between the number of references of Camilo Golgi and mean values of Science 


Citation Index (1945-1994). 

Taula 1. Nombre total de cites bibliogràfiques i mitjana anual de cites de les obres de Camilo Golgi, 
Charles Scott Sherrington i Santiago Ramón y Cajal (1945-1994). 

Table 1. Total number of references and annual mean of references of the works of Camilo Golgi, 
Charles Scott Sherrington and Santiago Ramón y Cajal (1945-1994). 

Nombre total de 
cites bibliográficas 


Mitjana anual de cites 
bibliogràfiques (1945-1994) 














Camilo Golgi | 737 | 14,7 

| Charles Scott Sherrington | 5146 102,9 

| Santiago Ramón y Cajal | 14729 294,6 
Per altra banda, el conjunt de també en el cas de Sherrington podem afirmar 


publicacions de Charles Scott Sherrington ha 
rebut un total de 5146 cites bibliogràfiques, 
es a dir, una mitjana de 102,9 cites per any 
(Taula 1). De la comparació amb la mitjana 
de nombre de cites per autor i any del SCI 
(Fig. 2), resulta que les publicacions de 
Sherrington han rebut un nombre de cites bi- 
bliogràfiques sempre molt superior a la 
mitjana, amb valors que la multipliquen per 
10 (observar la doble escala utilitzada). Així, 

















que la seva obra ha tingut una àmplia 
repercussió en la ciència de la segona meitat 
del segle XX, i segons els nostres resultats un 
paper de molt més impacte que l'obra de 
Golgi, ja que les xifres relatives al nombre de 
cites bibliogràfiques rebudes són molt 
superiors. 

Seguint amb el mateix procediment 
utilitzat amb els autors anteriors, hem realitzat 
l'estudi bibliomètric de l'obra de Ramón y 

Fig 2. Comparació entre el nombre de cites bibliogràfiques de Charles Scott Sherrington i els valors 


` mitjans del Science Citation Index (1945-1994). 


Fig 2. Comparison between the number of references of Charles Scott Sherrington and mean values of 


Science Citation Index (1945-1994). 

Cajal. Les publicacions de Ramón y Cajal 
reben un total de 14749 cites durant el 
període comprés entre 1945 i 1994, és a dir, 
una mitjana de 294,6 cites anuals (Taula 1). 
Quan comparem el nombre de cites 
bibliogràfiques de Ramón y Cajal amb la 
mitjana de cites per autor del SCI (Fig. 3), 
` resulta que les publicacions de Cajal superen 
de forma extraordinària i durant tots els anys 
que s'han estudiat els valors mitjans del SCI, 
fins arribar, en alguns casos, a multiplicar-los 
per 60 (observar la doble escala utilitzada). 
Per tant, si hem afirmat que tant l'obra 

de Golgi com la de Sherrington han causat 
una repercussió important en la ciència de la 
segona meitat del segle XX, molt més ha 
estat l'impacte dels treballs de Ramón y 
Cajal: el nombre de cites bibliogràfiques de 
Cajal, multiplica per 20 les cites biblio- 
gràfiques que rep l'obra de Golgi, i quasi 
triplica les de Sherrington (Timoner, 1999). 

















Per altra banda, si estudiam quina és 
Pevolució del nombre de cites que reben els 
treballs de Ramón y Cajal al llarg del període 
estudiat (Fig. 4), podem observar que el nom- 
bre de cites varia anualment dins d'uns marges 
que no indiquen cap tendència a disminuir. 
Aquests resultats confirmen i amplien els 
resultats de Ferreiro-Alaez i Ferreiro-Villa- 
nueva (1984), segons els quals la utilització 
real dels treballs de Ramón y Cajal es manté a 
un mateix nivell en relació amb el volum de li- 
teratura biomèdica circulant en cada moment. 

Finalment, a la figura 5 se representen 
el nombre total de cites bibliogràfiques 
rebudes pel tres científics, demostrant-se una 
vegada més, les diferències existents entre 
Santiago Ramón y Cajal, Camilo Golgi i 
Charles Scott Sherrington. A més a més, 
s'observa que la diferència comença a ser sig- 
nificativa a partir dels anys 60. Aquest fet pot 
tenir la seva explicació en el desenvolupament 

Fig. 3. Comparació entre el nombre de cites bibliogràfiques de Santiago Ramón y Cajal i els valors 
mitjans del Science Citation Index (1945-1994). 

Fig 3. Comparison between the number of references of Santiago Ramón y Cajal and mean values of 
Science Citation Index (1945-1994). 

Fig. 4. Relació entre el nombre de cites bibliogràfiques que ha rebut l'obra de Santiago Ramón y Cajal 
i el nombre de publicacions utilitzades per a la confecció del Science Citation Index durant el període 
1964-1994. 

Fig. 4. Relation between number of citations, of Cajal's works and number of journals used for The 
Science Citation Index from 1964 to 1994. 

Fig. 5. Nombre de cites bibliográfiques dels treballs de Camilo Golgi, Charles Scott Sherrington i San- 
tiago Ramón y Cajal des de 1945 a 1994. Science Citation Index. 

Fig. 5. Number of references of the works of Camilo Golgi, Charles Scott Sherrington and Santiago 
Ramón y Cajal from 1945 to 1994. Science Citation Index. 

de noves tècniques histològiques, principal- 
ment la invenció del microscopi electrònic. 
Una dècada després de la seva invenció 
(Palay, 1956) el microscopi electrònic donà 
consistència a una gran varietat de morfologi- 
es sinàptiques descrites amb el microscopi 
Òptic, proporcionant una impressionant con- 
firmació de la teoria de la neurona, enunciada 
i defensada per Santiago Ramón y Cajal. 


Els principals referents de Ramón y Cajal 
durant el període 1945-1994 

Del conjunt de l'obra de Cajal citada 
durant el periode estudiat (Taula 2) destaca el 
fet que 4 obres (incloent les reedicions) aca- 
paren el 53,76% del total de les cites 
bibliogràfiques. Entre aquestes obres, - 
Histologie du Système Nerveux de l'Homme 
et des Vertébrés- (1909, 1911, 1952, 1955) 
rep el 40,33% del total de les cites biblio- 
gràfiques, convertint-se en la publicació de 
Ramón y Cajal més referenciada en la segona 
meitat del segle XX. En aquesta obra (editada 
en francès) es recull un resum de les 
investigacions de Cajal anteriors a 1909, 


Conclusions 


Els resultats d'aquest treball demostren 
que l'impacte de l'obra de Ramón y Cajal en 


la ciència de la segona meitat del segle XX 
és excepcional. Sempre tenint en compte les 
característiques del Science Citation Index, 
resulta que les investigacions i els desco- 
briments de Cajal ocupen un lloc important 
en el desenvolupament de la ciència. Encara 
que ja ha passat més d'un segle des de 
l'enunciat de les bases de la teoria de la 
neurona (1888), algunes de les seves 
publicacions es segueixen citant de la mateixa 
forma des de l'any 1945. Els resultats del 
citat treball commouen l'obra de Ramón y 
Cajal ha rebut 14729 cites bibliogràfiques 
durant els cinquanta anys analitzats, amb una 
mitjana de 294,6 cites bibliogràfiques anuals. 
Però, encara més impressionants resulten 
aquestes xifres quan les comparem amb 
l'anàlisi de les cites bibliogràfiques de les 
obres de Sherrington i Golgi, dos grans 
científics contemporanis de Cajal i investiga- 
dors també del sistema nerviós. El nombre de 
cites bibliogràfiques de l'obra de Cajal, mul- 
tiplica per 20 les de Camilo Golgi i quasi 
triplica les de Sherrington, que reben 737 i 
5146 cites, respectivament. 

Per altra banda, destaquem el fet que 
del conjunt de l'obra de Ramón y Cajal cita- 
da, 4 obres representen el 53,76% del total de 
les cites bibliogràfiques rebudes. -Histologie 
du Système Nerveux de l'Homme et des 
Vertébrés- és la publicació de Ramón y Cajal 


Taula 2. Relació de les publicacions més citades de Santiago Ramón y Cajal. (1945-1994). 
Table 2. Most cited publications of Ramón y Cajal. (1945-1994). 

Denominació de la publicació 

segons P SCI bibliogràfiques 
Textura Sistema Nervioso 1899 88 
Textura Sistema Nervioso 1904 157 1,06 
Histologie Nervous System 1909 16,21 





Histologie Nervous System 
Degeneration Regeneration 
Histologie Nervous System 

Histologie Nervous System 1955 306 2,07 
Studies Cerebral Cortex 1955 176 1,20 
Degeneration Regeneration 1959 208 1,41 

més referenciada en la segona meitat del segle 
XX Aquest, és un efecte comú en els tres 
autors: del conjunt de l'obra citada una o 
dues publicacions de cada autor són les que 
acaparen un major nombre de cites. Aquestes 
publicacions són obres molt extenses i 
generals, en les quals els autors exposen una 
recopilació de les seves hipòtesis, desco- 
briments, investigacions, publicacions més 
importants. És el cas de -Opera Omnia- de 
Camilo Golgi, -Integrative Action- de Charles 
Scott Sherrington i la citada en línies anteriors 
-Histologie du Système Nerveux de l'Homme 
et des Vertébrés- de Ramón y Cajal. L'efecte 
es deu a que quan un científic realitza treballs 
relacionats amb el sistema nerviós, i ha de 
citar, depenent de la temática, a Golgi, 
Sherririgton o Cajal, no acudeix a trobar en 
les publicacions individuals d'aquests autors 
les raons de la seva cita, ja que transcorreguts 
tants d'anys resulta un treball dificultós: en 
canvi, si que és més factible trobar en una 
biblioteca aquestes grans obres generals, de 
recopilació. Altre fet a tenir en compte, és 
que molts d'autors citen a alguns d'aquests 
grans científics per deferència, i per tant, el 
més fàcil és citar les seves obres generals. 
Santiago Ramón y Cajal s'ha de consi- 
derar com un dels més grans descobridors de 
les propietats i funcions del sistema nerviós; 
descobriments i metodologies que encara avui 
dia mantenen la seva vigéncia. No es tracta 
de considerar a Cajal com a un geni benefac- 


tor de la humanitat, sinó com un gran 


treballador de la ciència, un personatge molt 
a tenir en compte en l'ensenyament de la 
història de la ciència. 

